Diari Oficial de la Generalitat Valenciana


Sumari del DOGV 5516, del 21-05-2007 (2007/6122)

RESOLUCIÓ de 3 de maig de 2007, de la consellera de Turisme i presidenta de l'Agència Valenciana del Turisme, per la qual es fixen els indicadors mínims previstos en l'article 7 del Decret 71/2000, de 22 de maig, del Consell.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5516

Data del DOGV
:   21-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6122


Data del document
:   03-05-2007

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme
    * estadística de turisme
    * cooperació administrativa
    * municipi
    * regió turística
    * turisme
    * reglament administratiu
    * indicador econòmic

El Decret 71/2000, de 22 de maig, del Consell, de Desplegament de La Llei 3/1998, de 21 de maig, de Turisme, de la Comunitat Valenciana, pel que fa als convenis que poden subscriure's entre els municipis declarats pel Consell de manera definitiva com a turístics i l'Agència Valenciana del Turisme, preveu que anualment es fixaran per resolució del president de l'Agència Valenciana del Turisme els indicadors mínims aplicables a les despeses derivades de l'esforç financer addicional realitzat pels "Municipis Turístics de la Comunitat Valenciana", a fi de poder determinar el component addicional compensable.  
Vista l'experiència d'anys anteriors, així com l'adequació i modificació duta a terme en el passat exercici, es considera convenient mantindre els indicadors establits per la Resolució de 10 d'abril de 2006 de la consellera de Turisme i presidenta de l'Agència Valenciana del Turisme (publicada en el Diari Oficial de la Comunitat Valenciana núm. 5269, de data 30 de maig de 2006), per a la seua aplicació a les despeses suportades pels municipis durant el passat exercici 2006.  
Al dit component addicional s'aplicarà posteriorment el percentatge que determine la Llei de Pressupostos de la Generalitat per a l'exercici 2008, resolc:  
Primer  
Prorrogar els indicadors mínims fixats en la Resolució de 10 d'abril de 2006, per a la seua aplicació a les despeses justificades pels municipis turístics corresponents a l'exercici econòmic 2006.  
Segon  
Amb independència de la seua publicació en el Diari Oficial de la Comunitat Valenciana, notifiqueu la present Resolució a cadascun dels municipis declarats com a turístics de la Comunitat Valenciana.  
Contra la present Resolució, que posa fi a la via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació o notificació d'esta, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 3 de maig de 2007. La consellera de Turisme i presidenta de l'Agència Valenciana del Turisme. Milagrosa Martínez Navarro.  
RESOLUCIÓ de 3 de maig de 2007, de la consellera de Turisme i presidenta de l'Agència Valenciana del Turisme, per la qual es fixen els indicadors mínims previstos en l'article 7 del Decret 71/2000, de 22 de maig, del Consell. [2007/6122]Conselleria de Turisme